সর্বভারতীয় তৃণমূল ছাত্র পরিষদ
সর্বভারতীয় তৃণমূল ছাত্র পরিষদ হল সর্বভারতীয় তৃণমূল কংগ্রেসের ছাত্র সংগঠন। ১৯৯৮ সালে কংগ্রেস বিভাজিত হয়ে তৃণমূল কংগ্রেস প্রতিষ্ঠিত হওয়ার পরই এই ছাত্র সংগঠনটি গঠিত হয়। সংগঠনটির সর্বভারতীয় সভাপতি হলেন শঙ্কুদেব পণ্ডা। বর্তমানে তৃণমূল ছাত্র পরিষদ পশ্চিমবঙ্গের একটি অন্যতম গুরুত্বপূর্ণ ছাত্র সংগঠন এবং পশ্চিমবঙ্গের বহু মহাবিদ্যালয়ে (কলেজ) অনুষ্ঠিত ছাত্র সংসদ নির্বাচনে সংগঠনটি জয়লাভ করেছে।
মমতা বন্দ্যোপাধ্যায়
১৯৯৭ সালে মমতা বন্দ্যোপাধ্যায় কংগ্রেস দলের সঙ্গে সম্পর্ক ছিন্ন করে সর্বভারতীয় তৃণমূল কংগ্রেস স্থাপন করেন। অনতিকাল পরেই তাঁর দল দীর্ঘকাল বামফ্রন্ট-শাসিত পশ্চিমবঙ্গের প্রধান বিরোধীশক্তিতে পরিণত হয়। ১৯৯৮ সালের ১১ ডিসেম্বর সমাজবাদী পার্টি সাংসদ দারোগা প্রসাদ সরোজ "মহিলা সংরক্ষণ বিলের" বিরোধিতায় লোকসভার ওয়ালে নেমে গেলে, মমতা বন্দ্যোপাধ্যায় তাঁর জামার কলার ধরে টানতে টানতে তাঁকে ওয়েলের বাইরে বের করে দেন। এই ঘটনায় কিছু বিতর্কেরও সৃষ্টি হয়।